pythainlp/thai-wiki-dataset-v3 huggingface dataset:
ชัยวัฒน์ วิบูลย์สวัสดิ์

ชัยวัฒน์ วิบูลย์สวัสดิ์ เกิด 19 กันยายน พ.ศ. 2489 กรรมการในคณะกรรมการปฏิรูปประเทศด้านเศรษฐกิจ ในรัฐบาลพลเอก ประยุทธ์ จันทร์โอชา  ประธานกรรมการตลาดหลักทรัพย์แห่งประเทศไทยคนที่ 16 อดีตรัฐมนตรีช่วยว่าการกระทรวงการคลัง (รักษาการรัฐมนตรีว่าการฯ) และอดีตผู้ว่าการธนาคารแห่งประเทศไทย
== การศึกษา ==
ชัยวัฒน์ วิบูลย์สวัสดิ์ หรือ ดร.ชัยวัฒน์ วิบูลย์สวัสดิ์ เรียนชั้นมัธยมต้นที่โรงเรียนเทพศิรินทร์ ท.ศ. 9020  และจบชั้นมัธยมศึกษาจากโรงเรียนเตรียมอุดมศึกษาโดยสอบได้คะแนนสูงเป็นอันดับ ที่ 3 ของประเทศแผนกวิทยาศาสตร์ ได้ทุนธนาคารแห่งประเทศไทยไปศึกษาต่อที่ประเทศสหรัฐอเมริกา, ศึกษาขั้นปริญญาตรีที่ Williams College, ศึกษาขั้นปริญญาเอกด้านเศรษฐศาสตร์ที่ M.I.T.
== การทำงาน ==
ดร.ชัยวัฒน์ วิบูลย์สวัสดิ์ ทำงานที่ธนาคารแห่งประเทศไทยรวม 25 ปี ได้เป็น ผู้ว่าการ ธนาคารแห่งประเทศไทย ระหว่างปี พ.ศ. 2540- พ.ศ. 2541 เคยดำรงตำแหน่งรัฐมนตรีว่าการกระทรวงการคลัง (รักษาการ) ในปี พ.ศ. 2539 และช่วยงานบริหารนโยบายเศรษฐกิจให้กับรัฐบาลหลายชุด
นอกจากนั้นยังทำงานด้านการเงินการธนาคาร ดำรงตำแหน่งประธานกรรมการบริหารของธนาคารกรุงไทย ( 2547-2553) และเป็นรองประธานคณะกรรมการกำกับหลักทรัพย์และตลาดหลักทรัพย์ ( 2549-2551)
ปัจจุบันดำรงตำแหน่ง ประธานคณะกรรมการเงินบริจาคเพื่อพัฒนาโรงเรียนเทพศิรินทร์
ในปี พ.ศ. 2557 ได้รับแต่งตั้งเป็นที่ปรึกษาประจำผู้ดำรงตำแหน่งในคณะรักษาความสงบแห่งชาติ (คสช.)
== งานด้านวรรณกรรม ==
เป็นนักเขียนใช้นามปากกา “วินนี่ เดอะ ปุ๊” เขียนหนังสือสารคดีในแนวสาระบันเทิง มีผลงานมากกว่า 10 เล่ม เคยเป็นอุปนายกสมาคมนักเขียนแห่งประเทศไทย เป็นกรรมการตัดสินรางวัลวรรณกรรม เช่น ซีไรต์ นายอินทร์อะวอร์ด นอกจากนี้เขายังได้รับรางวัลนราธิป ในปี พ.ศ. 2564
== เครื่องราชอิสริยาภรณ์ ==
== อ้างอิง ==
รัฐมนตรีว่าการกระทรวงการคลังไทย
นักการธนาคารชาวไทย
นักเขียนชาวไทย
อาจารย์คณะเศรษฐศาสตร์
ผู้ว่าการธนาคารแห่งประเทศไทย
บุคคลจากโรงเรียนเทพศิรินทร์
บุคคลจากโรงเรียนเตรียมอุดมศึกษา
ข้าราชการพลเรือนชาวไทย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ศิษย์เก่าจากสถาบันเทคโนโลยีแมสซาชูเซตส์
สามารถ แก้วมีชัย

สามารถ แก้วมีชัย (9 กุมภาพันธ์ พ.ศ. 2494 -) เป็นอดีตรองหัวหน้าพรรคเพื่อไทย อดีตรองประธานสภาผู้แทนราษฎร (ชุดที่ 23) และอดีตสมาชิกสภาผู้แทนราษฎรจังหวัดเชียงราย สังกัดพรรคเพื่อไทย
== ประวัติ ==
สามารถ แก้วมีชัย เกิดเมื่อวันที่ 9 กุมภาพันธ์ พ.ศ. 2494 จบการศึกษาชั้นมัธยมต้นจากโรงเรียนเชียงรายวิทยาคม ชั้นมัธยมปลายจากโรงเรียนสามเสนวิทยาลัย และปริญญาตรีรัฐศาสตร์บัณฑิต (เกียรตินิยมดี) สาขาวิชาการปกครอง จากมหาวิทยาลัยธรรมศาสตร์ (รุ่นที่ 22) เมื่อปี พ.ศ. 2517
== การทำงาน ==
สามารถ แก้วมีชัย เคยทำงานที่การเคหะแห่งชาติ ก่อนจะลาออกไปเป็นนักธุรกิจก่อนจะเข้ามาทำงานการเมืองท้องถิ่น เป็นสมาชิกสภาเทศบาลเมืองเชียงราย และได้รับเลือกเป็นสมาชิกสภาร่างรัฐธรรมนูญ พ.ศ. 2540 ต่อมาจึงได้เข้าร่วมงานกับพรรคไทยรักไทยและได้รับเลือกตั้งเป็นสมาชิกสภาผู้แทนราษฎร จังหวัดเชียงราย ในการเลือกตั้ง พ.ศ. 2544 และการเลือกตั้ง พ.ศ. 2550 สังกัดพรรคพลังประชาชน ต่อมาก็ได้ย้ายมาสังกัดพรรคเพื่อไทยพร้อมกันกับสมาชิกจากพรรคพลังประชาชนเดิม
สามารถ แก้วมีชัย เคยได้รับตำแหน่งทางการเมืองหลายตำแหน่ง อาทิ ที่ปรึกษารัฐมนตรีว่าการกระทรวงวัฒนธรรม ผู้ช่วยเลขานุการรัฐมนตรีว่าการกระทรวงคมนาคม กรรมการประสานงานพรรคร่วมรัฐบาล โฆษกคณะกรรมการประสานงานพรรคร่วมรัฐบาล เลขานุการคณะกรรมการประสานงานพรรคร่วมรัฐบาล ประธานคณะกรรมการประสายงานพรรคร่วมรัฐบาล ต่อมาในปี 2551 จึงได้รับการเลือกตั้งจากสมาชิกสภาผู้แทนราษฎร ให้ดำรงตำแหน่งรองประธานสภาผู้แทนราษฎร คนที่ 1 แทนนายสมศักดิ์ เกียรติสุรนนท์
ใน การเลือกตั้งเมื่อวันอาทิตย์ที่ 3 กรกฎาคม พ.ศ. 2554 นายสามารถยังได้รับการเลือกตั้งเป็นสมาชิกสภาผู้แทนราษฎรอีกสมัย ส่วน การเลือกตั้งเมื่อวันอาทิตย์ที่ 2 กุมภาพันธ์ พ.ศ. 2557 ถูกประกาศให้เป็นโมฆะ แต่ใน การเลือกตั้งเมื่อวันที่ 24 มีนาคม พ.ศ. 2562 นายสามารถสูญเสียตำแหน่งให้กับนาย เอกภพ เพียรพิเศษ จาก พรรคอนาคตใหม่ ที่ลงสมัครรับเลือกตั้งเป็นครั้งแรก ต่อมาในวันที่ 12 กรกฎาคม พ.ศ. 2562 นายสามารถได้รับเลือกให้ดำรงตำแหน่งรองหัวหน้าพรรคเพื่อไทย 
กระทั่งวันศุกร์ที่ 13 ธันวาคม พ.ศ. 2562 นายสามารถได้ยื่นหนังสือลาออกจากตำแหน่งรองหัวหน้าพรรคและคณะกรรมการบริหารพรรคเพื่อไทย  ต่อมาในวันพฤหัสบดีที่ 9 มกราคม พ.ศ. 2563 นายสามารถได้โพสต์ภาพหนังสือการลาออกจากสมาชิกพรรคเพื่อไทยลงบนเฟซบุ๊กส่วนตัวโดยระบุว่าได้ยื่นหนังสือลาออกจากสมาชิกพรรคเพื่อไทยจำนวน 3 ฉบับแก่นาย สมพงษ์ อมรวิวัฒน์ หัวหน้าพรรค นาวาอากาศเอกอนุดิษฐ์ นาครทรรพ เลขาธิการพรรคและ พันตำรวจเอก จรุงวิทย์ ภุมมา เลขาธิการ คณะกรรมการการเลือกตั้ง ในฐานะนายทะเบียนพรรคการเมืองและให้มีผลตั้งแต่วันที่ 9 มกราคม พ.ศ. 2563 เป็นต้นไปโดยให้เหตุผลว่าต้องการเป็นอิสระและปลอดสังกัดพรรคการเมือง 
ในปี 2564 เขาได้เข้าร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธุ์ แต่อีกหลายเดือนให้หลังก็ย้ายกลับเข้าพรรคเพื่อไทยในวันที่ 14 ธันวาคม แต่ในวันที่ 15 ธันวาคม พ.ศ. 2565 เขาได้ย้ายไปสังกัดพรรคภูมิใจไทย
== เครื่องราชอิสริยาภรณ์ ==
== อ้างอิง ==
บุคคลจากอำเภอแม่จัน
พนักงานรัฐวิสาหกิจชาวไทย
นักการเมืองไทย
รองประธานสภาผู้แทนราษฎรไทย
สมาชิกสภาผู้แทนราษฎรจังหวัดเชียงราย
สมาชิกสภาร่างรัฐธรรมนูญไทย
พรรคพลังใหม่
พรรคชาติประชาธิปไตย
พรรคเสรีธรรม (พ.ศ. 2535)
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
พรรคไทยสร้างไทย
พรรคภูมิใจไทย
บุคคลจากโรงเรียนสามเสนวิทยาลัย
บุคคลจากคณะรัฐศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
แบคแลช (2008)

แบคแลช (2008) (อังกฤษ:Backlash (2008))) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 27 เมษายน ค.ศ. 2008 ณ 1st Mariner Arena ในBaltimore, Maryland ซึ่งเป็นรายการในลำดับรายการแบคแลช ครั้งที่ 10 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
==ผลการปล้ำ==
{|class="wikitable" border="1"
!colspan="6"|Fatal-four-way match eliminations
|-
!Elimination no.
!Wrestler
!Eliminated by
!Elimination move
!Time
|-
|1
|JBL
|John Cena
|Submitted to the STFU
|10:29
|-
|2
|John Cena
|Randy Orton
|Pinned after a punt to the head
|10:41
|-
|3
|Randy Orton
|Triple H
|Pinned after a Pedigree
|28:11
|-
!Winner
|colspan="4"|Triple H
|}
==ดูเพิ่ม==
ดับเบิลยูดับเบิลยูอี แบคแลช
รายชื่อรายการเพย์-เพอร์-วิวของดับเบิลยูดับเบิลยูอี 
==อ้างอิง==
==แหล่งข้อมูลอื่น==
Official Backlash website
มวยปล้ำอาชีพในปี พ.ศ. 2551
แบคแลช
มวยปล้ำอาชีพในบอลทิมอร์
จัดจ์เมนท์เดย์ (2008)

จัดจ์เมนท์เดย์ (2008) (อังกฤษ: Judgment Day (2008)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 18 พฤษภาคม ค.ศ. 2008 ณ Qwest Center Omaha ใน Omaha, Nebraska ซึ่งเป็นรายการในลำดับรายจัดจ์เมนท์เดย์ครั้งที่ 10 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 7 รายการด้วยกัน
==ดูเพิ่ม==
ดับเบิลยูดับเบิลยูอี จัดจ์เมนท์เดย์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==บรรณานุกรม==
(2008). Judgment Day [DVD]. World Wrestling Entertainment.
==แหล่งข้อมูลอื่น==
Official Judgment Day 2008 website
มวยปล้ำอาชีพในปี พ.ศ. 2551
จัดจ์เมนท์เดย์
มวยปล้ำอาชีพในรัฐเนแบรสกา
ตริโปลี (เลบานอน)

ตริโปลี (ภาษาอาหรับมาตรฐาน: طرابلس , และ طَرَابُلُس  , Τρίπολις Tripolis)เป็นเมืองในเลบานอน ตั้งอยู่ทางตอนเหนือของบัตรูนและแหลมลิโทโพรโซปอน  ตริโปลีเป็นเมืองหลวงของเขตผู้ว่าเลบานอนเหนือและเขตตริโปลี (ในเลบานอน เขตผู้ว่าเป็นหน่วยการปกครองที่ใหญ่กว่าประกอบด้วยเขตเป็นหน่วยย่อย) เมืองตั้งอยู่ทางตอนเหนือของเบรุต 85 กม.  และเป็นท่าเรือทางทิศตะวันออกสุดของประเทศเลบานอน
== อ้างอิง ==
== แหล่งข้อมูลอื่น==
Official website of Tripoli 
tripoli-city.org
Tripoli-Lebanon.com 
Tripoli International Fair by Oscar Niemeyer, 360 Panorama by Melkan Bassil 
ประเทศเลบานอน
เมืองหลวงทางวัฒนธรรมของอาหรับ
กรมอุตุนิยมวิทยาญี่ปุ่น

กรมอุตุนิยมวิทยาญี่ปุ่น  หรือ JMA เป็นหน่วยราชการระดับกรม สังกัดกระทรวงที่ดิน โครงสร้างพื้นฐาน การขนส่ง และการท่องเที่ยว ให้บริการด้านสภาพอากาศของรัฐบาลญี่ปุ่น มีหน้าที่รับผิดชอบในการรวบรวมและรายงานข้อมูลสภาพอากาศและพยากรณ์อากาศในญี่ปุ่น และยังรับผิดชอบในการสังเกตการณ์และเตือนภัยแผ่นดินไหว คลื่นสึนามิ และการปะทุของภูเขาไฟ
มีที่ทำการกรมตั้งอยู่ในเขตชิโยดะ กรุงโตเกียว แบ่งการจัดการออกเป็น 6 สำนักงานส่วนภูมิภาค นอกจากนี้ JMA ยังได้ดำเนินการเป็นศูนย์อุตุนิยมวิทยาชำนัญพิเศษประจำภูมิภาคแปซิฟิกตะวันตกเฉียงเหนือ และให้คำปรึกษาเกี่ยวกับไซโคลนเขตร้อนในพื้นที่
JMA มีจุดตรวจวัด 627 จุดทั่วประเทศ ทำหน้าที่ตรวจวัดความรุนแรงของแผ่นดินไหว
== ประวัติ ==
26 สิงหาคม พ.ศ. 2415 - สถานีตรวจวัดอากาศแห่งแรกในญี่ปุ่นตั้งขึ้นที่ฮาโกดาเตะ ฮอกไกโด เป็นต้นแบบของสถานีตรวจวัดอากาศฮาโกดาเตะในปัจจุบัน
เดือนมิถุนายน พ.ศ. 2418 - สถานีอุตินิยมวิทยาโตเกียวเดิม (東京気象台, TōkyōKishō-dai) ก่อตั้งขึ้นภายใต้สังกัดกองสำรวจของสำนักงานภูมิศาสตร์ของกระทรวงกิจการภายใน
1 มกราคม พ.ศ. 2430 - สถานีอุตินิยมวิทยาโตเกียวถูกเปลี่ยนชื่อเป็นสถานีอุตินิยมวิทยาวิทยากลาง (Central Meteorological Observatory, 中央気象台, ChūōKishō-dai) โดยมีการโอนอำนาจไปยังกระทรวงกิจการภายใน
เดือนเมษายน พ.ศ. 2438 - กระทรวงศึกษาธิการ (文部省, Monbushō) รับทำหน้าที่แทนที่กระทรวงก่อนหน้าในด้านการดูแลหอดูดาว
1 มกราคม พ.ศ. 2466 - ย้ายสำนักงานใหญ่ไปที่โคจิมาชิ ตั้งอยู่ใกล้คูน้ำล้อมรอบพระราชวังหลวงโตเกียว
เดือนพฤศจิกายน พ.ศ. 2486 - กระทรวงคมนาคมและการสื่อสาร (運輸通信省, Un'yu Tūshin-shō) เข้าควบคุมการดำเนินงานของ CMO
เดือนพฤษภาคม 2488 - กลายเป็นส่วนหนึ่งของกระทรวงคมนาคม (運輸運輸, Un'yu-shō)
1 กรกฎาคม 2499 - หอสังเกตการณ์อุตุนิยมวิทยากลางกลายเป็นหน่วยงานสังกัดกระทรวงคมนาคมและได้เปลี่ยนชื่อเป็นกรมอุตุนิยมวิทยาญี่ปุ่น (気象庁, Kishō-chō)
เดือนมีนาคม 2507 - ย้ายสำนักงานใหญ่ไปยังอาคารปัจจุบันใน โอเตมาจิ เขตชิโยดะ กรุงโตเกียว
6 มกราคม 2544 - JMA กลายเป็นหน่วยงานสังกัดกระทรวงที่ดิน,โครงสร้างพื้นฐาน,การคมนาคมและการท่องเที่ยว (国土交通省, Kokudo-kōtsū-shō) พร้อมๆ กับการปฏิรูปรัฐบาลญี่ปุ่น
2556 - มีการประกาศว่าจะย้ายสำนักงานใหญ่ไปที่ โทระโนมอน เขตมินาโตะ 
24 พฤศจิกายน 2563 - ย้ายไปที่สำนักงานใหญ่แห่งใหม่ใน โทราโนมอน
== อ้างอิง ==
== แหล่งข้อมูลอื่น ==
Official website
JMA on Top500.org 
รัฐบาลญี่ปุ่น
ศูนย์อุตุนิยมวิทยาชำนัญพิเศษประจำภูมิภาค
ฆาบิเอร์ เอร์นันเดซ (นักฟุตบอลเกิด พ.ศ. 2504)

ฆาบิเอร์ เอร์นันเดซ กูติเอร์เรซ (Javier Hernández Gutiérrez) เกิดวันที่ 1 สิงหาคม ค.ศ. 1961 ที่เมืองกัวดาลาฮารา ประเทศเม็กซิโก เป็นอดีตนักฟุตบอลชาวเม็กซิโก
== ชีวิตส่วนตัว ==
เอร์นันเดซเป็นพ่อของฆาบิเอร์ เอร์นันเดซ บัลกาซาร์
== อ้างอิง ==
== แหล่งข้อมูลอื่น ==
นักฟุตบอลชาวเม็กซิโก
บุคคลจากกัวดาลาฮารา
ข้อมติคณะมนตรีความมั่นคงแห่งสหประชาชาติที่ 1973

ข้อมติคณะมนตรีความมั่นคงแห่งสหประชาชาติที่ 1973 เกี่ยวกับสถานการณ์ในลิเบีย ได้มีการตกลงรับเมื่อวันที่ 17 มีนาคม พ.ศ. 2554 ข้อมติดังกล่าวได้รับการเสนอโดยฝรั่งเศส เลบานอน และสหราชอาณาจักร
สมาชิกคณะมนตรีความมั่นคงแห่งสหประชาชาติสิบประเทศลงมติเห็นชอบ (บอสเนีย-เฮอร์เซโกวีนา, โคลอมเบีย, ฝรั่งเศส, กาบอง, เลบานอน, ไนจีเรีย, โปรตุเกส, แอฟริกาใต้, สหราชอาณาจักร และสหรัฐอเมริกา), ห้าประเทศ (บราซิล, เยอรมนี, อินเดีย, จีน และรัสเซีย) ไม่ลงคะแนนเสียง และไม่มีประเทศใดคัดค้าน
ข้อมติดังกล่าวต้องการให้มีการ "หยุดยิงทันที" และให้อำนาจแก่ประชาคมนานาชาติในการสร้างเขตห้ามบินเหนือลิเบีย และใช้ทุกวิถีทางที่จำเป็นเว้นแต่การยึดครองจากต่างชาติเพื่อปกป้องพลเรือน
ด้านทางการลิเบียออกมาประกาศเมื่อเวลาราว 12.45 น. GMT เมื่อวันที่ 18 มีนาคม พ.ศ. 2554 ว่าพวกเขากำลังริเริ่มการยุติกิจกรรมทางทหารทันทีตามข้อมติของสหประชาชาติ
== การบังคับใช้ ==
วันที่ 19 มีนาคม การแทรกแซงทางทหารในลิเบียเริ่มต้นขึ้น โดยฝรั่งเศสได้ส่งเครื่องบินขับไล่ไอพ่นบินเหนือน่านฟ้าลิเบีย มีการรายงานในวันเดียวกันว่าฝรั่งเศสเริ่มต้นโจมตียานพาหนะทหารของลิเบีย ด้านกองทัพเรือสหรัฐเริ่มต้นยิงขีปนาวุธบีจีเอ็ม-109 โทมาฮอว์ก เข้าทำลายการป้องกันทางอากาศของลิเบีย
== อ้างอิง ==
ประเทศลิเบีย พ.ศ. 2554
สงครามกลางเมืองลิเบีย พ.ศ. 2554
ข้อมติของคณะมนตรีความมั่นคงแห่งสหประชาชาติ พ.ศ. 2554
ฆูลิโอ อิเกลเซียส

ฆูลิโอ โฆเซ อิเกลเซียส เด ลา กูเอบา (Julio José Iglesias de la Cueva) เกิดเมื่อวันที่ 23 กันยายน ค.ศ. 1943 เป็นนักร้องชาวสเปน มีผลงานยอดขายมากกว่า 300 ล้านชุดอัลบั้มทั่วโลก กับ 14 ภาษาและผลงานอัลบั้ม 77 ชุด และจากข้อมูลของโซนีมิวสิกเอนเตอร์เทนเมนต์ เขาเป็น 1 ใน 10 อันดับแรกของศิลปินที่ขายดีที่สุดในประวัติศาสตร์ อิเกลเซียสมีชื่อเสียงโดดเด่นในระดับนานาชาติในช่วงคริสต์ทศวรรษ 1970 และ 1980 ในฐานะนักร้องเพลงบัลลาดโรแมนติก
== อ้างอิง ==
นักร้องสเปน
ผู้ที่ได้รับรางวัลแกรมมี
บุคคลจากมาดริด
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
รัฐจ้าว

จ้าว  เป็นหนึ่งในเจ็ดรัฐใหญ่ระหว่าง ยุครณรัฐ (戰國時代) ในยุคจีนโบราณ.  เกิดขึ้นเมื่อรัฐจิ้นแยกออกเป็นสามรัฐ คือ รัฐจ้าว, รัฐหาน (韓國), และรัฐเว่ย์ (魏國), ในศตวรรษที่ 5 ก่อนคริสตกาล. รัฐจ้าว ได้รับความแข็งแกร่งอย่างมากจากการปฏิรูปทางทหารที่ริเริ่มในช่วงระหว่างรัชสมัยพระเจ้าจ้าวอู่หลิง (趙武靈王), แต่ก็พ่ายแพ้อย่างยับเยินให้แก่ รัฐฉิน (秦國) ในยุทธการที่ฉางผิง (長平之戰). อาณาเขตของรัฐจ้าวรวมถึงพื้นที่ในปัจจุบันของ มองโกเลียใน, เหอเป่ย์, ชานซี, และฉ่านซี. รายล้อมด้วยดินแดนของรัฐฉิน, รัฐเว่ย์, ซฺยงหนู (匈奴), และหานตาน (邯郸). รัฐจ้าวขึ้นขื่อเรื่อง กองทหารม้า ที่มีขื่อเสียงเลื่องลือด้านฝีมือการรบไปทั่วแผ่นดินจีน 
รัฐจ้าวเป็นบ้านของนักปรัชญาการบริหาร เชิ่น เต้า (慎到) นักนิติปรัชญา, กงซุนหลง (公孫龍)  นักตรรกวิทยา, และสฺวินข้วง (荀況) ปรัชญาเมธีลัทธิขงจื๊อ.
==อ้างอิง==
รัฐสิ้นสภาพในประเทศจีน
การแทรกแซงทางทหารในลิเบีย พ.ศ. 2554

การแทรกแซงทางทหารในลิเบีย พ.ศ. 2554 เริ่มตั้งแต่การบังคับใช้เขตห้ามบินเหนือน่านฟ้าลิเบียซึ่งเห็นชอบโดยคณะมนตรีความมั่นคงแห่งสหประชาชาติเมื่อวันที่ 17 มีนาคม พ.ศ. 2554 เขตห้ามบินดังกล่าวได้รับการเสนอขึ้นระหว่างการก่อการกำเริบในลิเบีย พ.ศ. 2554 เพื่อป้องกันมิให้กองกำลังฝ่ายรัฐบาลซึ่งภักดีต่อมูอัมมาร์ กัดดาฟี ใช้ยุทโธปกรณ์ทางอากาศโจมตีฝ่ายกบฏ
เมื่อวันที่ 12 มีนาคม สันนิบาตอาหรับได้เรียกร้องให้คณะมนตรีความมั่นคงแห่งสหประชาชาติกำหนดเขตห้ามบิน วันที่ 17 มีนาคม คณะมนตรีความมั่นคงมีมติ 10-0-5 ยอมรับเขตห้ามบินตามข้อมติที่ 1973 โดยมีรัฐสมาชิกห้าประเทศ ได้แก่ บราซิล รัสเซีย อินเดีย และจีน ซึ่งมักคัดค้านการเข้าแทรกแซงทางทหารต่อรัฐอธิปไตย แต่เห็นด้วยว่าควรจะมีการดำเนินมาตรการบางอย่าง
ขณะที่บทบาทของแต่ละประเทศในการดำเนินการตามมาตรการดังกล่าวยังไม่เป็นที่กำหนดเจาะจง ฝรั่งเศสและสหราชอาณาจักรได้ระบุเจตนาของตนว่าจะสนับสนุนมาตรการดังกล่าวเป็นมาตรการเร่งด่วน และเลบานอนและสหรัฐอเมริกาได้หนุนหลังข้อมติดังกล่าวอย่างเต็มที่
เมื่อวันที่ 18 มีนาคม มุสซา คุสซา รัฐมนตรีว่าการกระทรวงการต่างประเทศลิเบีย ประกาศหยุดยิงตามข้อมติดังกล่าว อย่างไรก็ตาม การระดมยิงปืนใหญ่ถล่มมิสราตาและอัจดาบิยาห์ยังคงดำเนินต่อไป และทหารฝ่ายรัฐบาลยังคงรุกคืบสู่เบงกาซี ทหารและกองทัพรัฐบาลเข้าสู่เมืองเมื่อวันที่ 19 มีนาคม นอกจากนี้ยังมีการยิงปืนใหญ่และปืนครกถล่มเมืองด้วย
วันที่ 19 มีนาคม การบังคับใช้เขตห้ามบินเริ่มต้นขึ้น และเครื่องบินรบฝรั่งเศสได้ออกเที่ยวบินปฏิบัติการทั่วลิเบียและมีการปิดกั้นทางทะเลโดยราชนาวีอังกฤษ ข้อมติสหประชาชาติอนุมัติให้โจมตีทางอากาศต่อกองกำลังภาคพื้นดินของลิเบียและ "เรือรบ" ที่อาจเป็นภัยต่อพลเรือน ในวันเดียวกัน กองกำลังผสมเริ่มต้น "ปฏิบัติการโอดิสซีย์ดอว์น" โดยมีเจตนาที่จะ "ห้ามมิให้รัฐบาลลิเบียใช้กำลังต่อประชาชนของตน" การโจมตียานพาหนะของกองทัพบกลิเบียโดยเครื่องบินรบเจ็ตฝรั่งเศสได้รับการยืนยัน และมีการยิงขีปนาวุธบีจีเอ็ม-109 โทมาฮอว์ก 114 ลูกโดยเรือรบสหรัฐและเรือดำน้ำอังกฤษต่อการป้องกันทางอากาศของลิเบีย
สำนักข่าวบีบีซีรายงานเมื่อเวลา 16.00 น. GMT ของวันที่ 19 มีนาคม พ.ศ. 2554 ว่ากองทัพอากาศฝรั่งเศสได้ส่งเครื่องบินรบ 20 ลำ มายังพื้นที่ 100 คูณ 150 กิโลเมตรเหนือเบงกาซีเพื่อป้องกันการโจมตีใด ๆ ต่อเมืองที่ถูกควบคุมโดยฝ่ายกบฏ และอีกเกือบหนึ่งชั่วโมงถัดมา เครื่องบินรบฝรั่งเศสได้ยิงและทำลายยานพาหนะทหารของลิเบีย ซึ่งได้รับการยืนยันโดยโฆษกกระทรวงกลาโหมฝรั่งเศส ตามข้อมูลของอัลจาซีรา เครื่องบินเจ็ตทำลายรถถังลิเบียไปสี่คันในการโจมตีทางอากาศทางตะวันตกเฉียงใต้ของเบงกาซี อย่างไรก็ตาม การโจมตีดังกล่าวทำให้พลเรือนเสียชีวิต 50 คน
วันที่ 20 มีนาคม ขบวนรถทหารถูกทำลายใกล้กับเบงกาซี ทางตะวันออกของลิเบีย จากการโจมตีทางอากาศหลายครั้ง ทราบว่ายานพาหนะทหารกว่าเจ็ดสิบคันถูกทำลาย และทำให้ทหารภาคพื้นดินของฝ่ายรัฐบาลลิเบียเสียชีวิตหลายนาย กองทัพบกลิเบียได้ประกาศหยุดยิงทันทีเป็นครั้งที่สอง เริ่มตั้งแต่ 21.00 น. ของวันที่ 20 มีนาคม
วันที่ 21 มีนาคม โฆษกรัฐบาลลิเบียประกาศว่าการโจมตียังคงดำเนินต่อในไปทริโปลี ซาบา และเซิร์ท
== อ้างอิง ==
ความมั่นคงระหว่างประเทศ
ปฏิบัติการเขตห้ามบิน
สงครามกลางเมืองลิเบีย พ.ศ. 2554
ปฏิบัติการทางทหาร
ไทรัส

จอร์จ เมอร์ดอช (George Murdoch; ) เป็นนักมวยปล้ำอาชีพที่เกษียณอายุชาวอเมริกัน เขาเคยทำหน้าที่ในการพัฒนาส่วนของ WWE, FCW และได้รองชนะเลิศอันดับในฤดูกาลที่สี่ของรายการ NXT
ในรอว์ 7 มีนาคม 2011 เคลย์ได้เปิดตัวโดยเป็นบอดี้การ์ดของอัลเบร์โต เดล รีโอ โดยเคลย์แพ้ให้กับคริสเตียน ในสแมคดาวน์ 11 มีนาคม 2011 เคลย์จับคู่ปล้ำกับเดล รีโอ เจอกับคู่แชมป์แท็กทีม 7 สมัย คริสเตียน และเจ้าของแชมป์โลกเฮฟวี่เวท เอดจ์ สุดท้ายเคลย์และเดล รีโอก็แพ้ไป หลังจากแยกกับเดล รีโอก็ได้เป็นนักแสดงในภาพยนตร์แนวสยองขวัญเรื่อง "No One Lives" โดย WWE Studios เป็นผู้ผลิต
ในรอว์ 9 มกราคม 2012 เคลย์ได้เปิดตัวในบทนักเต้นมีฉายา เดอะฟังกาซอรัส โดยมีคาเมรอนและเนโอมีเป็นแดนเซอร์ เอาชนะเคิร์ต ฮอว์กินส์ไปได้ ต่อมาได้ร่วมทีมกับเทนไซในนามท็อนส์ออฟฟังก์ ในปลายปี 2013 เคลย์ได้กลับมาเป็นฝ่ายอธรรม วันที่ 12 มิถุนายน 2014 ได้ถูกไล่ออกจาก WWE หลังจากนั้นได้ไปปล้ำอยู่กับสมาคมอื่นๆ ในปี 2022 ได้คว้าแชมป์โลกของสมาคม NWA และเสียแชมป์ให้กับ EC3 ก่อนจะประกาศรีไทร์เลิกปล้ำ
==ผลงาน==
===ภาพยนตร์===
{|class="wikitable sortable"
|-
!Year
!Title
!Role
!class="unsortable"|Notes
|-
|2012 || No One Lives || Ethan
|
|-
|2014
|Scooby-Doo! WrestleMania Mystery || Brodus Clay
|
|-
|2017
|Enuattii || Bateman
|
|-
|2017
|Supercon || Security Guard
|
|}
===โทรทัศน์===
{|class="wikitable sortable"
|-
!Year
!Title
!Role
! class="unsortable" | Notes
|-
|2013 || Total Divas || Himself || 3 Episodes
|-
|2014 || Trashville || Danye East || Episode: "Meeting the Maker"
|-
|2016–present || The Greg Gutfeld Show || Tyrus || Regular panelist
|-
|2016 || Outnumbered || Tyrus || Guest
|-
|2017 || Fox & Friends || Tyrus || Guest
|-
|2017 || Fox News Specialists || Tyrus || Guest
|-
|2017 || GLOW || Mighty Tom Jackson  || 2 Episodes
|-
|2017 || Preacher || Hell Guard || 3 Episodes
|-
|2017 || Syn || Dylan || 13 Episodes
|-
|2017 || MacGyver || Goliath || 1 episode
|-
|2018 || Love || Keith the Creamator || 1 episode
|-
|2018 || The Five || Tyrus || Guest
|-
|2018 || The Purge || Gate Guard || Episode 4: "Release the Beast"
|-
|2018–2019 || Un-PC || Himself || Host
|-
|2019 || Nuff Said || Himself || Host
|-
|}
==แชมป์และรางวัล==
National Wrestling Alliance
*NWA Worlds Heavyweight Championship (1 time)
*NWA World Television Championship (1 time)
Pennsylvania Premiere Wrestling
* PPW Heavyweight Championship (1 time)
Pro Wrestling Illustrated
* Ranked No. 74 of the top 500 singles wrestlers in the PWI 500 in 2012 and 2013
Total Nonstop Action Wrestling
* Bound for Gold (2015)
WWE
* Slammy Award (1 time)
** Best Dancer of the Year (2012)
==อ้างอิง==
==แหล่งข้อมูลอื่น==
Tyrus on YouTube
Tyrus on Facebook
Tyrus on Twitter
นักมวยปล้ำอาชีพชาวอเมริกัน
นักมวยปล้ำอาชีพชายชาวอเมริกันเชื้อสายแอฟริกัน
บอดีการ์ด
อนุชา นาคาศัย

อนุชา นาคาศัย (เกิด 15 เมษายน พ.ศ. 2503) เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาล เศรษฐา ทวีสิน สมาชิกสภาผู้แทนราษฎรจังหวัดชัยนาท เป็นอดีตรัฐมนตรีประจำสำนักนายกรัฐมนตรี และอดีตกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในรัฐบาลพลเอก ประยุทธ์ จันทร์โอชา และอดีตเลขาธิการพรรคพลังประชารัฐ เป็นหนึ่งในอดีตกรรมการบริหารพรรคไทยรักไทยซึ่งถูกตัดสิทธิ์ทางการเมืองเมื่อปี พ.ศ. 2550
== ประวัติ ==
อนุชา นาคาศัย มีชื่อเล่นว่า "แฮงค์" เกิดเมื่อวันที่ 15 เมษายน พ.ศ. 2503 ที่ตำบลโพนางดำตก อำเภอสรรพยา จังหวัดชัยนาท เป็นบุตรของนายสุธน นาคาศัย กับนางสุจิตรา นาคาศัย จบมัธยมศึกษาจาก โรงเรียนบดินทรเดชา (สิงห์ สิงหเสนี) สำเร็จการศึกษาปริญญาตรี สาขานิติศาสตร์ จากมหาวิทยาลัยรามคำแหง เมื่อปี พ.ศ. 2527มีน้องชายสอง คนชื่อนายอนุสรณ์ นาคาศัย นายกองค์การบริหารส่วนจังหวัดชัยนาทและนายกสมาคมกีฬาชัยนาท และ นายอนุรุทธิ์ นาคาศัย เป็นข้าราชการการเมือง ตำแหน่งเลขานุการรัฐมนตรีว่าการกระทรวงพลังงาน
ด้านชีวิตครอบครัว อนุชาเคยสมรสกับพรทิวา นาคาศัย อดีต ส.ส.ชัยนาท อดีตรัฐมนตรีว่าการกระทรวงพาณิชย์ และอดีตเลขาธิการพรรคภูมิใจไทย มีบุตร-ธิดา 2 คน ปัจจุบันได้หย่ากับภรรยาแล้ว
== การทำงาน ==
อนุชา นาคาศัย เป็นสมาชิกสภาผู้แทนราษฎรจังหวัดชัยนาท สังกัดพรรคไทยรักไทย และต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 อนุชา นาคาศัย ยังเคยให้การสนับสนุนทางการเมืองกับพรรคภูมิใจไทย ซึ่งมีอดีตภรรยาของตนเป็นเลขาธิการพรรคอีกด้วย
ใน พ.ศ. 2561 นายอนุชาได้ย้ายมาร่วมงานกับ พรรคพลังประชารัฐ พร้อมกับรับตำแหน่งกรรมการบริหารพรรค และก้าวขึ้นมาเป็นเลขาธิการพรรคเมื่อวันที่ 27 มิถุนายน พ.ศ. 2563 ต่อมาในเดือนสิงหาคมของปีเดียวกัน เขาได้รับแต่งตั้งเป็นรัฐมนตรีประจำสำนักนายกรัฐมนตรี ในวันที่ 17 กุมภาพันธ์ พ.ศ. 2566 อนุชาได้ยื่นหนังสือลาออกจากการเป็นสมาชิกพรรคพลังประชารัฐและสมาชิกสภาผู้แทนราษฎรทำให้ต้องพ้นจากตำแหน่งกรรมการบริหารพรรคพลังประชารัฐ ปัจจุบันสังกัดพรรครวมไทยสร้างชาติ
ต่อมาเขาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลเศรษฐา ทวีสิน ในปี 2566
== เครื่องราชอิสริยาภรณ์ ==
== อ้างอิง ==
บุคคลจากอำเภอสรรพยา
นักการเมืองไทย
คู่สมรสของนักการเมืองไทย
รัฐมนตรีประจำสำนักนายกรัฐมนตรีไทย
สมาชิกสภาผู้แทนราษฎรจังหวัดชัยนาท
พรรคไทยรักไทย
พรรคภูมิใจไทย
พรรคพลังประชารัฐ
พรรครวมไทยสร้างชาติ
บุคคลจากโรงเรียนบดินทรเดชา (สิงห์ สิงหเสนี)
บุคคลจากคณะนิติศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
สำนักงาน

สำนักงาน, ที่ทำการ หรือ ออฟฟิศ  โดยทั่วไปหมายถึงห้องหรือพื้นที่อื่นที่ผู้คนทำงาน (ซึ่งเรียกว่าพนักงาน เจ้าพนักงาน หรือเจ้าหน้าที่) และอาจแสดงถึงตำแหน่งภายในองค์การอันมีกิจเฉพาะที่ต้องทำในสำนักงาน บรรษัทหรือองค์การต่าง ๆ มักมีสำนักงานเป็นส่วนหนึ่งหรือทั้งหมดอยู่ในสถานที่ตั้งทางการ สำนักงานอาจมีขนาดตั้งแต่โต๊ะเก้าอี้ตัวเล็ก ๆ ภายในบ้าน ห้องสำนักงานห้องหนึ่ง ไปจนถึงทั้งชั้นของอาคาร หรือแม้แต่อาคารทั้งหมดอุทิศให้กับองค์การเดียว สำนักงานหนึ่งอาจแบ่งด้วยผนังกั้นเป็นพื้นที่ทำงานสำหรับแต่ละแผนก ทีมงาน หรือปัจเจกบุคคล
== อ้างอิง ==
ห้อง
อาคาร
ซิงเกิลนิวคลีโอไทด์โพลีมอร์ฟิซึม

ซิงเกิลนิวคลีโอไทด์โพลีมอร์ฟิซึม (single-nucleotide polymorphism) หรือสนิป (SNP) เป็นการแปรผันของลำดับดีเอ็นเอชนิดหนึ่งซึ่งมีการเปลี่ยนแปลงของนิวคลีโอไทด์หนึ่งตัวในจีโนมทำให้แตกต่างจากจีโนมของสิ่งมีชีวิตอื่นในสปีชีส์เดียวกันหรือต่างจากโครโมโซมอีกแท่งหนึ่งในสิ่งมีชีวิตเดียวกัน ตัวอย่างเช่น ชิ้นส่วนดีเอ็นเอในตำแหน่งเดียวกันจากคนสองคนพบเป็น AAGCCTA และ AAGCTTA มีความแตกต่างที่นิวคลีโอไทด์ตัวหนึ่ง เช่นนี้กล่าวได้ว่า SNP นี้มี 2 อัลลีล โดย SNP ส่วนใหญ่มีเพียง 2 อัลลีลเท่านั้น
== แหล่งข้อมูลอื่น ==
NCBI resources &mdash; Introduction to SNPs from NCBI
The SNP Consortium LTD  — SNP search
NCBI dbSNP database — "a central repository for both single base nucleotide substitutions and short deletion and insertion polymorphisms"
HGMD&reg; — the Human Gene Mutation Database, includes rare mutations and functional SNPs
SNPedia - a wiki devoted to the medical consequences of DNA variations, including software to analyze personal genomes
International HapMap Project  — "a public resource that will help researchers find genes associated with human disease and response to pharmaceuticals"
GWAS Central — a central database of summary-level genetic association findings
1000 Genomes Project &mdash; A Deep Catalog of Human Genetic Variation
SIFT  — "An online tool that predicts on the effect of SNPs on protein function"
WatCut  — an online tool for the design of SNP-RFLP assays
SNPStats  — SNPStats, a web tool for analysis of genetic association studies
Restriction HomePage — a set of tools for DNA restriction and SNP detection, including design of mutagenic primers
American Association for Cancer Research Cancer Concepts Factsheet on SNPs 
PharmGKB &mdash; The Pharmacogenetics and Pharmacogenomics Knowledge Base, a resource for SNPs associated with drug response and disease outcomes.
GEN-SNiP &mdash; Online tool that identifies polymorphisms in test DNA sequences.
Online tool that predicts on the effects of SNPs on protein function 
Rules for Nomenclature of Genes, Genetic Markers, Alleles, and Mutations in Mouse and Rat
HGNC Guidelines for Human Gene Nomenclature 
SNP effect predictor with galaxy integration
เทคโนโลยีชีวภาพ
อณูชีววิทยา
พันธุศาสตร์ประชากร
ดีเอ็นเอ
พงศาวลีวิทยาพันธุศาสตร์